CELEX: 32015D0016
Language: et
Date: 2015-01-06 00:00:00
Title: Komisjoni rakendusotsus (EL) 2015/16, 6. jaanuar 2015 , mis käsitleb standardi EN 1870-17:2012 (käsijuhtimisega ühekettalised horisontaalselt lõikavad järkamissaemasinad) viite piiranguga avaldamist Euroopa Liidu Teatajas Euroopa Parlamendi ja nõukogu direktiivi 2006/42/EÜ alusel  EMPs kohaldatav tekst

7.1.2015   
            
            
               ET
            
            
               Euroopa Liidu Teataja
            
            
               L 3/61
            
         KOMISJONI RAKENDUSOTSUS (EL) 2015/16,
   6. jaanuar 2015,
   mis käsitleb standardi EN 1870-17:2012 (käsijuhtimisega ühekettalised horisontaalselt lõikavad järkamissaemasinad) viite piiranguga avaldamist Euroopa Liidu Teatajas Euroopa Parlamendi ja nõukogu direktiivi 2006/42/EÜ alusel
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. mai 2006. aasta direktiivi 2006/42/EÜ, mis käsitleb masinaid ja millega muudetakse direktiivi 95/16/EÜ, (1) eriti selle artiklit 10,
   võttes arvesse Euroopa Parlamendi ja nõukogu 25. oktoobri 2012. aasta määruse (EL) nr 1025/2012 (mis käsitleb Euroopa standardimist ning millega muudetakse nõukogu direktiive 89/686/EMÜ ja 93/15/EMÜ ning Euroopa Parlamendi ja nõukogu direktiive 94/9/EÜ, 94/25/EÜ, 95/16/EÜ, 97/23/EÜ, 98/34/EÜ, 2004/22/EÜ, 2007/23/EÜ, 2009/23/EÜ ja 2009/105/EÜ ning millega tunnistatakse kehtetuks nõukogu otsus 87/95/EMÜ ning Euroopa Parlamendi ja nõukogu otsus nr 1673/2006/EÜ) (2) artiklit 22
   ning arvestades järgmist:
   
               (1)
            
            
               Kui riiklik standard, millega on üle võetud selline ühtlustatud standard, mille viide on avaldatud Euroopa Liidu Teatajas, hõlmab üht või mitut direktiivi 2006/42/EÜ I lisas sätestatud olulist tervisekaitse- ja ohutusnõuet, eeldatakse, et selle standardi kohaselt ehitatud masin vastab asjaomastele olulistele tervisekaitse- ja ohutusnõuetele.
            
         
               (2)
            
            
               Prantsusmaa esitas 2013. aasta mais kooskõlas direktiivi 2006/42/EÜ artikliga 10 ametliku vastuväite seoses standardiga EN 1870-17:2012 „Puidutöötlemismasinate ohutus. Ketassaagimisseadmed. Osa 17: Käsijuhtimisega ühekettalised horisontaalselt lõikavad järkamissaemasinad (suportsaed)”, mille Euroopa Standardikomitee (CEN) oli esitanud direktiivi 2006/42/EÜ alusel ühtlustamiseks.
            
         
               (3)
            
            
               Ametlik vastuväide põhineb standardi punkti 5.3.6.1 (saetera kaitsepiirded) lõike 3 sätete nõuetele mittevastavusel — sätete kohaselt võib kaitsepiire olla kinnitatud või avatav, kuid seal on jäetud märkimata, millisel juhul kumbki variant on vajalik; seejuures erinevad seadme nimetatud kaks kategooriat oma olemuselt ning pakuvad eri riskianalüüside kohaselt ka erinevat ohutuse taset.
            
         
               (4)
            
            
               Pärast standardi EN 1870-17:2012 uurimist koos direktiivi 2006/42/EÜ artikli 22 alusel asutatud komitee esindajatega jõudis komisjon järeldusele, et standard ei vasta direktiivi 2006/42/EÜ I lisa punktis 1.4.2. (kaitsepiirete kohta esitatavad erinõuded) sätestatud olulistele tervisekaitse- ja ohutusnõuetele, kuna jätab valmistajale võimaluse paigaldada erineva ohutuse tasemega kaitsepiirdeid ilma riskianalüüsile osutamata.
            
         
               (5)
            
            
               Kui ühtlustatud standardis sisalduvad võimalused, millest üks ei vasta direktiivi 2006/42/EÜ asjakohastele olulistele tervisekaitse- ja ohutusnõuetele, võib see tekitada küsitavusi standardi kohaldamisest tuleneva vastavuseelduse osas.
            
         
               (6)
            
            
               Võttes arvesse standardi EN 1870-17:2012 ohutusaspektide parandamise vajadust, tuleks kuni standardisse sobivate muudatuste tegemiseni avaldada Euroopa Liidu Teatajas viide standardile EN 1870-17:2012 koos asjakohase hoiatusega,
            
         ON VASTU VÕTNUD KÄESOLEVA OTSUSE:
   Artikkel 1
   Standardi EN 1870-17:2012 „Puidutöötlemismasinate ohutus. Ketassaagimisseadmed. Osa 17: Käsijuhtimisega ühekettalised horisontaalselt lõikavad järkamissaemasinad (suportsaed)” viide avaldatakse Euroopa Liidu Teatajas lisas sätestatud piiranguga.
   Artikkel 2
   Käesolev otsus jõustub kahekümnendal päeval pärast selle avaldamist Euroopa Liidu Teatajas.
   
      Brüssel, 6. jaanuar 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 157, 9.6.2006, lk 24.
   
      (2)  ELT L 316, 14.11.2012, lk 12.
   
      LISA
      KOMISJONI TEATIS, MIS ON SEOTUD DIREKTIIVI 2006/42/EÜ RAKENDAMISEGA
      (Liidu ühtlustamisaktide kohaste ühtlustatud standardite pealkirjade ja viidete avaldamine)
      
                  ESO (1)
                  
               
               
                  Viide ühtlustatud standardile ja standardi pealkiri
                  (ja viitedokument)
               
               
                  Esmakordne avaldamine ELTs
               
               
                  Viide asendatavale standardile
               
               
                  Kuupäev, mil asendatava standardi järgimisest tulenev vastavuseeldus kaotab kehtivuse
                  Märkus 1
               
            
                  CEN
               
               
                  EN 1870-17:2012
                  Puidutöötlemismasinate ohutus. Ketassaagimisseadmed. Osa 17: Käsijuhtimisega ühekettalised horisontaalselt lõikavad järkamissaemasinad (suportsaed)
               
               
                  See on esmakordne avaldamine
               
               
                  EN 1870-17:2007+A2:2009
                  Märkus 2
               
               
                  Käesoleva teate avaldamise kuupäev
               
            
                  
                     Hoiatus: viide ei hõlma kõnealuse standardi punkti 5.3.6.1 lõiget 3 seoses saetera kaitsepiirete valikuga; nimetatud punkti kohaldamine ei loo eeldust, et toode vastab direktiivi 2006/42/EÜ I lisa punktis 1.4.2 sätestatud olulistele tervisekaitse- ja ohutusnõuetele.
               
            
                  Märkus 1:
               
               
                  tavaliselt on kuupäevaks, mil asendatava standardi järgimisest tulenev vastavuseeldus kehtivuse kaotab, Euroopa standardiorganisatsiooni kehtestatud tühistamiskuupäev, kuid kõnealuste standardite kasutajate tähelepanu juhitakse asjaolule, et teatavatel erandjuhtudel võib olla ka teisiti.
               
            
                  Märkus 2:
               
               
                  uue (või muudetud) standardi reguleerimisala on samasugune nagu asendataval standardil. Osutatud kuupäevast alates ei loo asendatava standardi järgimine enam eeldust, et toode või teenus vastab liidu ajaomaste õigusaktide olulistele või muudele nõuetele.
               
            
         (1)  ESO: Euroopa standardiorganisatsioon:
      
                  —
               
               
                  CEN: Avenue Marnix 17/Marnixlaan 17, 1000, Bruxelles/Brussel, BELGIQUE/BELGIË, tel +32 2 5500811; faks 32 2 5500819 (http://www.cen.eu).